**Scéim Cónaithe Choláiste na Tríonóide, Baile Átha Cliath 2024-25**

**Tá an Scéim Cónaithe á riar ag Coláiste na Tríonóide do mhic léinn fochéime (i mblianta 2, 3 agus 4) a bhfuil Gaeilge líofa acu agus atá ag iarraidh í a chur chun cinn san ollscoil.**

Tá lóistín ar fáil in dhá láthair éagsúil:

1. Scéim Cónaithe – ar an gcampas
2. Scéim Cónaithe na Dara Bliana – Halla na Tríonóide, Dartraí, Baile Átha Cliath 6

Is féidir le mic léinn i mBliain 3 agus i mBliain 4 iarratas a dhéanamh ar Scéim an Champais amháin, agus is féidir le mic léinn i mBliain 2 iarratas a dhéanamh ar Scéim an Champais agus ar Scéim Dhartraí.

Ní mór na treoracha ar an dara leathanach den fhoirm seo agus an t-eolas ar shuíomh gréasáin [Oifig na Gaeilge](https://www.tcd.ie/gaeloifig/sceim-chonaithe/sceim-ar-champas/index.php) **a léamh go cúramach** sula ndéantar iarratas ar an Scéim Cónaithe.

Ansin, líon isteach an fhoirm seo. Déan na freagraí a chlóscríobh – Calibri pointe 11.

|  |
| --- |
| **Spriocdháta:**  Seol an fhoirm chomhlánaithe chuig [gaeloifig@tcd.ie](mailto:gaeloifig@tcd.ie) faoi  **Dé hAoine, 10 Bealtaine 2024 ag 9.00am**  Ní ghlacfar le hiarratais a fhaightear i ndiaidh an spriocdháta |

**Treoir**

**Léigh an t-eolas thíos go cúramach le do thoil.**

1. Dá mba rud é go mbeidh tú sa **3ú Bliain** nó sa **4ú Bliain** in 2024-25, is féidir iarratas a dhéanamh ar Scéim an Champais amháin.

**Treoir:** Cuir X sa bhosca in aice le ‘An campas’ sa tábla ar leathanach 3 den fhoirm seo. Mar shampla:

|  |  |
| --- | --- |
| **Láthair:** | **X nó 1/2** |
| An campas – 12 spás do mhic léinn sa dara, tríú agus ceathrú bliain | X |
| Dartraí/Halla na Tríonóide – 6 spás do mhic léinn sa dara bliain amháin |  |

1. Dá mba rud é go mbeidh tú sa **Dara Bliain** in 2024-25, is féidir iarratas a dhéanamh ar spás i nDartraí\*, ar an gcampas, nó ar spás sa dá láthair.

\*Ní ghlacfar le hiarratais ar Scéim Dhartraí ó mhic léinn a bhfuil seoladh baile acu i mórcheantar Bhaile Átha Cliath.

**Treoir:**

1. Dá mba mhaith leat iarratas a dhéanamh ar lóistín i láthair amháin (Dartraí *nó* an campas), cuir **X** sa bhosca cuí le do thoil. Mar shampla:

|  |  |
| --- | --- |
| **Láthair:** | **X, nó 1 / 2** |
| An campas –12 spás do mhic léinn sa dara, tríú agus ceathrú bliain |  |
| Dartraí/Halla na Tríonóide– 6 spás do mhic léinn sa dara bliain amháin | X |

1. Dá mba mhaith leat iarratas a dhéanamh ar lóistín sa dá láthair (Dartraí *agus* an campas), cuir **1** in aice leis an Scéim ab fhearr leat, agus **2** in aice le do dhara rogha. Mar shampla:

|  |  |
| --- | --- |
| **Láthair:** | **X, nó 1 / 2** |
| An campas –12 spás do mhic léinn sa dara, tríú agus ceathrú bliain | 2 |
| Dartraí/Halla na Tríonóide– 6 spás do mhic léinn sa dara bliain amháin | 1 |

**NB:** Ní hionann láthair amháin a roghnú thar láthair eile agus geallúint go mbeifear in ann áit a thairiscint duit ar an láthair sin. Má roghnaíonn tú an dá láthair, d’fhéadfaí spás a thairiscint don dara láthair atá roghnaithe agat.

**Foirm iarratais**

**Cuid 1 – le líonadh**

**Cuir X nó uimhir (1/2) sa bhosca cuí**

|  |  |
| --- | --- |
| **Láthair:** | **X**  **nó**  **1 / 2:** |
| An Campas  12 spás do mhic léinn sa 2ú, 3ú agus 4ú Bliain |  |
| Dartraí/Halla na Tríonóide  6 spás do mhic léinn sa 2ú Bliain |  |

**Cuid 2 – le líonadh**

|  |  |
| --- | --- |
| Céadainm & sloinne (mar atá sé ar my.tcd.ie): |  |
| Uimhir Mic Léinn: |  |
| Seoladh baile (Éirchód san áireamh): |  |
| Seoladh ríomhphoist TCD: |  |
| Uimhir fóin póca: |  |
| Ainm an chúrsa atá ar bun agat san ollscoil: |  |
| An bhliain den chúrsa ina mbeidh tú i mí Mheán Fómhair 2024 (e.g. Bliain 2/3/4): |  |
| An mbeidh tú ar thaithí oibre le linn na bliana acadúla 2024-25? Má bheidh, cá mbeidh tú agus cé mhéad ama a bheidh i gceist? |  |
| An raibh tú i do bhall de Scéim Cónaithe Choláiste na Tríonóide cheana? |  |
| Má bhí tú ar an Scéim cheana, cén bhliain a bhí i gceist?\* (2022/2023/2024) |  |

\*Dá mba rud é go raibh tú i do mhac léinn ar an Scéim Cónaithe roimhe seo, is féidir iarratas a dhéanamh uirthi arís ach tabhair faoi deara, le do thoil, go gcuirfear suas le seacht spás ar fáil do mhic léinn a bhí ar an Scéim cheana. Ní féidir áit a bhaint amach ar an Scéim níos mó ná dhá uair.

**Cuid 3 – le líonadh**

Freagair na ceisteanna thíos le do thoil. Féadfar na freagraí a thugann tú anseo a úsáid chun gearrliosta a dhréachtadh.

|  |  |
| --- | --- |
| **1** | **Cén taithí atá agat ar labhairt na Gaeilge faoi láthair?** (e.g. sa bhaile, le do mhuintir/chairde, i do cheantar, san ollscoil, sa Ghaeltacht, srl.) |
|  |  |
| **2** | **An mbíonn tú páirteach i gcur chun cinn na Gaeilge i gColáiste na Tríonóide? Déan cur síos air sin.**  (e.g. ról i gclub/cumann mac léinn, imeachtaí nó tionscadail a eagrú, drámaíocht, litríocht/foilseacháin, feachtais feasachta, srl.) |
|  |  |
| **3** | **An mbíonn tú páirteach i gcur chun cinn na Gaeilge lasmuigh den Ollscoil? Déan cur síos air sin.**  (e.g. club óige, eagraíocht áitiúil, feachtais feasachta, coláiste samhraidh, teagasc, na healaíona, srl.) |
|  |  |
| **4** | **An mbíonn tú gníomhach i saol na hOllscoile lasmuigh de shaol na Gaeilge? Déan cur síos ar an rannpháirtíocht sin.**  (e.g. ról gníomhach i gcumann, ball de choiste, spórt, teagasc, meantóireacht, srl.) |
|  |  |
| **5** | **Dá bhfaighfeá áit ar Scéim Cónaithe 2024-25, cén imeachtaí nó tionscadail a chuirfeá i gcrích mar ghrúpa san árasán chun an teanga a chur chun cinn?**  **Is leor dhá smaoineamh. Luaigh aon scileanna ábhartha atá agat.**  (e.g. ceol, ealaín, spórt, scríbhneoireacht, teicneolaíocht, drámaíocht, feachtas feasachta, srl.) |
|  |  |
| **6** | **Cén tuiscint atá agat ar aidhmeanna Scéim Cónaithe Choláiste na Tríonóide?** |
|  |  |
| **7** | **An bhfuil taithí ceannaireachta agat? Má tá, déan cuir síos uirthi sin.** |
|  |  |
| **8** | **Cén chaoi ar chuala tú faoi Scéim Cónaithe Choláiste na Tríonóide?**  (ríomhphost ó Oifig na Gaeilge/na meáin shóisialta/An Cumann Gaelach/cara, srl.) |
|  |  |
| **9** | **Do mhic léinn a bhí ar an Scéim Cónaithe cheana amháin**  **Cén chaoi ar chomhlíon tú coinníollacha na Scéime agus ar chuir tú an teanga chun cinn mar bhall den Scéim Cónaithe?** |
|  |  |

**Freagrachtaí na Scéime Cónaithe**

* An Ghaeilge a bheith mar theanga chumarsáide laethúil an árasáin.
* Freastal ar chruinnithe a ghlaonn Oifigeach na Gaeilge i rith na bliana acadúla.
* Páirt ghníomhach a ghlacadh i bpobal Gaeilge na hollscoile agus an teanga agus cultúr Gaelach a chur chun cinn ar an gcampas agus i Halla na Tríonóide.
* Tionscadal amháin ar a laghad a chur i gcrích i dTéarma na Féile Michíl agus i dTéarma na Féile Bríde chun an Ghaeilge a chur chun cinn e.g. imeacht a reáchtáil, feasacht feasachta a eagrú, srl.
* Irisleabhar a scríobh mar ghrúpa ag deireadh na bliana acadúla mar thaifead ar ghníomhaíochtaí na Scéime Cónaithe.
* Tuairisc a ullmhú agus cur i láthair a dhéanamh (mar ghrúpa) os comhair an Oifigigh Ghaeilge agus Choiste na Gaeilge ag deireadh Théarma na Féile Michíl agus Théarma na Féile Bríde maidir leis an gcaoi ar comhlíonadh coinníollacha na Scéime.
* Tacú le hobair Oifig na Gaeilge e.g. freastal ar imeachtaí, cúnamh a thabhairt le heagrúchán, srl.
* Scéim an Champais: maoirseacht a dhéanamh ar Sheomra na Gaeilge agus páirt a ghlacadh sa scéim Gaelchara ina gcuirfear mic léinn i bpéirí le mic léinn céad bhliana na Scéime.
* Scéim na Dara Bliana (Halla na Tríonóide): ciorcal comhrá seachtainiúil a reáchtáil agus tacaíocht a thabhairt do mhic léinn céad bhliana ar an Scéim Cónaithe.
* Íocann an mac léinn costais iomlána na cóiríochta. Íocann Oifig na Gaeilge deontas €1,000 chun costais na cóiríochta a laghdú.
* Foirm a shíniú ag tús na bliana acadúla ag dearbhú go gcomhlíonfaidh tú coinníollacha na Scéime.
* Cloí leis na rialacha atá leagtha amach ag an Oifig Cóiríochta do mhic léinn i gcóiríocht na hollscoile.
* Sa chás go meastar nach bhfuil coinníollacha na Scéime á gcomhlíonadh nó nach bhfuil coinníollacha na Scéime comhlíonta ag mac léinn ag deireadh téarma/na bliana, beidh sé de cheart ag an Oifigeach Gaeilge agus ag Coiste naGaeilge ballraíocht an mhic léinn sa Scéim a thabhairt chun críche nó gan an deontas nó cuid den deontas a íoc.

**Dearbhú:** Is mian liom iarratas a dhéanamh ar sheomra i Scéim Cónaithe Choláiste na Tríonóide 2024-25 do mhic léinn a bhfuil Gaeilge líofa acu. Tá an t-eolas ar an leathanach gréasáin [seo](https://www.tcd.ie/gaeloifig/sceim-chonaithe/sceim-ar-champas/index.php) léite agam agus glacaim le gach coinníoll de chuid na Scéime. Táim sásta, agus glacaim go hiomlán leis, gur féidir le hOifig na Gaeilge mo rannpháirtíocht in imeachtaí Gaeilge a dhearbhú trí fhiosruithe a dhéanamh le haon pháirtithe leasmhara. Deimhním go bhfuil an t-eolas atá tugtha agam san fhoirm seo cruinn agus ceart.

**Síniú: \_\_\_\_\_\_\_\_\_\_\_\_\_\_\_\_\_\_\_\_\_\_\_** **Dáta: \_\_\_\_\_\_\_\_\_\_\_\_\_\_\_\_\_\_\_**

**Spriocdháta: Dé hAoine, 10 Bealtaine 2024 ag 9.00am**